Infinite (άλμπουμ του Eminem)

Το Infinite είναι το ντεμπούτο άλμπουμ από τον Αμερικάνο ράπερ Eminem, το οποίο κυκλοφόρησε στις 12 Νοεμβρίου 1996, μέσω της Web Entertainment. Το άλμπουμ ηχογραφήθηκε στο στούντιο των Bass Brothers, γνωστό ως το "Bassmint" και η παραγωγή έγινε από τον Mr. Porter και τον Proof. Υπάρχει συμμετοχή στα φωνητικά των ράπερ Proof, Mr. Porter, Eye-Kyu, Three και Thyme. Το άλμπουμ αποτέλεσε εμπορική αποτυχία, πουλώντας μόνο γύρω στα 1.000 αντίτυπα, και έλαβε σπάνιες κριτικές, οι oποίες ήταν ανάμεικτες, κατακρίνοντας κυρίως την παραγωγή του άλμπουμ αλλά επαινώντας την στιχουργική ικανότητα του Eminem. Αν και τα επόμενα άλμπουμ του Eminem αποδείχτηκαν πιο επιτυχημένα, και πάλι ο ράπερ κέρδισε μερική αναγνώριση για την πρώτη του αυτή προσπάθεια.

 Ο Marshall "Eminem" Mathers είχε αρχικά υπογραφεί στην FBT Productions το 1992, που διευθυνόταν από τα αδέρφια Jeff και Mark Bass. Ο Eminem επίσης έκανε για κάποιο χρονικό διάστημα τη δουλειά του μάγειρα και έπλενε πιάτα με πολύ χαμηλό μισθό στο εστιατόριο Gilbert's Lodge στο St. Clair Shores. Το 1996, το ντεμπούτο άλμπουμ του Eminem, Infinite, που ηχογραφήθηκε στο "Bassmint", στούντιο ηχογραφήσεων που ανήκει στους Bass Brothers, κυκλοφόρησε από την ανεξάρτητη εταιρεία Web Entertainment. Ο Eminem ενθαρρύνθηκε από άλλους, που παρατήρησαν ότι ακούγεται παρόμοια με τον ράπερ AZ. Ο Mr. Porter παρήγαγε ολόκληρο το άλμπουμ, ενώ ο Proof πραγραμμάτισε τα drums.Ο Mathers σκοπίμως έκανε τα τραγούδια του Infinite "φιλικά-προς-το-ράδιο" ελπίζοντας να παιχτούν στον αέρα στους ραδιοφωνικούς σταθμούς του Ντιτρόιτ. Διαθέτει φωνητικά από τους ράπερς Proof, Mr. Porter, Eye-Kyu, Three και Thyme. Έγιναν μόνο γύρω στα χίλια αντίτυπα του άλμπουμ. Τα θέματα που καλύπτονται στο Infinite περιλαμβάνουν τους αγώνες του να μεγαλώσει τη νεογέννητη κόρη του Hailie Jade Mathers με περιορισμένα χρήματα και την έντονη επιθυμία του να γίνει πλούσιος. Μετά την κυκλοφορία του Infinite, οι προσωπικές μάχες του Eminem και η κατάχρηση ναρκωτικών και αλκοόλ κατέληξαν σε μια αποτυχημένη απόπειρα αυτοκτονίας. Το 2009, το Thisis50.com το επανακυκλοφόρησε ως δωρεάν download στην ιστοσελίδα τους για να δημιουργηθεί προσδοκία για το πολυαναμενόμενο comeback άλμπουμ του Eminem, Relapse. Το Infinite πούλησε μόνο γύρω στα 1.000 αντίτυπα. Γνώρισε χλευασμό από την τοπική hip-hop κοινότητα, με τον Eminem να δέχεται δυσμενείς κατηγορίες για αντιγραφή του στυλ άλλων ράπερς, ιδιαίτερα του AZ. Ο Eminem θυμάται: "Προφανώς, ήμουν νέος και επηρεασμένος από άλλους καλλιτέχνες, και έλαβα πολλά σχόλια που υποστήριζαν ότι ακουγόμουν σαν τον AZ. Το Infinite ήμουν εγώ που προσπαθούσα να καταλάβω πως ήθελα να είναι το ραπ στυλ μου, πως ήθελα να ακούγομαι στο μικρόφωνο και να παρουσιάσω τον εαυτό μου. Ήταν ένα στάδιο ανάπτυξης. Ένιωθα ότι το Infinite ήταν σαν ένα demo που μόλις βγήκε στην επιφάνεια." Σήμερα, σε αντίθεση με την κριτική κατά την εποχή της κυκλοφορίας του άλμπουμ, το Infinite είναι σεβαστό από τους ακροατές της ραπ. Το Infinite έλαβε μικτές κριτικές, αν και οι κριτικές ήταν σπάνιες. Το Allmusic του έδωσε ένα "Editor Score" (Βαθμολογία Συντακτών) των 2,5 στα 5 αστέρια, χωρίς κριτική. Ο WuChang από το Sputnikmusic έδωσε στο άλμπουμ 4 στα 5, με μια περίληψη: "Ένα εξαιρετικό και εγκληματικά υποτιμημένο ντεμπούτο που δίνει στον ακροατή μια διαφορετική οπτική γωνία του Marshall Mathers." Αν και πίστευε ότι η παραγωγή ήταν καλή, είπε ότι μπορούσε να καταλάβει αν οι ακροατές δεν "το ένιωθαν". Επαίνεσε την στιχουργικότητα του Eminem στο άλμπουμ, λέγοντας ότι "από στιχουργική πλευρά, πραγματικά πιστεύω ότι το Infinite είναι εξίσου καλό αν όχι καλύτερο από ό,τι οποιαδήποτε εμπορική του δουλειά" και επίσης ανέφερε ότι "αν το άλμπουμ είχε καλύτερη παραγωγή και καλύτερη σειρά τραγουδιών θα το είχα θεωρήσει ένα κλασικό." ΣημειώσειςΛίστα κομματιών και συντελεστές από το φυλλάδιο του άλμπουμ. "Backstabber" "Fuckin Backstabber" από Soul Intent "Jealous" από LL Cool J"Jealousy Woes II" "Jealous" από LL Cool J "The World Is Yours" από Nas Περιέχει μια παρεμβολή του "Butter" από A Tribe Called Quest